Diari Oficial de la Generalitat Valenciana


Sumari del DOGV 4388, del 28-11-2002 (2002/12465)

Informació pública del projecte d'urbanització d'itineraris de vianants a l'illa compresa entre els carrers Periodista Francisco Bas Mingot, Baríton Paco Latorre i la Colònia Requena. Barri Joan XXIII (tercera fase): aprovació.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4388

Data del DOGV
:   28-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12089


Organisme emissor
:   Ajuntament d'Alacant

Tipus de document
:   Anunci

Informació pública del projecte d'urbanització d'itineraris de vianants a l'illa compresa entre els carrers Periodista Francisco Bas Mingot, Baríton Paco Latorre i la Colònia Requena. Barri Joan XXIII (tercera fase): aprovació. [2002/F12747]
  
La Comissió de Govern, en la sessió del dia 30 d'octubre de 2002, va adoptar, entre altres, els acords següents:
  
"Projecte d'urbanització d'itineraris de vianants a l'illa compresa entre els carrers Periodista Francisco Bas Mingot, Baríton Paco Latorre i la Colònia Requena. Barri Joan XXIII (tercera fase): aprovació.
  
De conformitat amb el que s'establix en l'article 51 del Reial Decret Legislatiu 781/1986, de 18 d'abril, abans d'entrar en el fons de l'assumpte a què es referix l'epígraf que antecedix, que no figura en l'orde del dia de la sessió, se sotmet a votació la seua especial declaració d'urgència, que és aprovada per unanimitat, complint el quòrum de la majoria absoluta legal exigida per la normativa vigent.
  
Seguidament, es dóna compte de l'expedient esmentat, els antecedents i raonaments del qual, resumits, figuren tot seguit.
  
Per encàrrec de l'Ajuntament d'Alacant s'ha redactat el projecte d'urbanització d'itineraris de vianants a l'illa compresa entre els carrers Periodista Francisco Bas Mingot, Baríton Paco Latorre i la Colònia Requena, al barri de Joan XXIII, com a desenvolupament de la tercera fase d'un estudi denominat avantprojecte d'urbanització de vials de vianants de l'illa descrita, redactat també per encàrrec municipal.
  
En la citada tercera fase, s'actua en la totalitat dels vials o passatges de vianants existents actualment, això és, d'est a oest: carrers Vicente Medina, Juan Ramón Jiménez, Jorge Manrique, Marqués de Santillana, Arxipreste d'Hita i Gonzalo de Berceo. Al nord, també s'actua en la connexió dels distints vials, possibilitant la baixada cap al carrer del Baríton Paco Latorre.
  
La solució adoptada comprén el traçat existent en tots els passatges, la urbanització actual dels quals és deficient i incompleta, de manera que es proposa la seua regularització, millora, tractament unitari i una major integració en l'espai en què s'ubica.
  
La documentació integrant del projecte és:
  
1. Memòria explicativa.
  
2. Annexos: alçament topogràfic, pla d'obra, justificació de preus, barreres arquitectòniques, normativa prevista i control de qualitat.
  
3. Plec de condicions.
  
4. Mesurament i pressupost. El pressupost de licitació puja a la quantitat de 471.710,51 euros.
  
5. Plànols de situació, àmbit d'actuació, estat actual, planta general, projecte sobre estat actual, pavimentació, seccions transversals i detalls diversos.
  
6. Estudi de seguretat i salut.
  
Prèviament a la licitació per a adjudicar l'execució de les obres, es requerix tramitar el projecte d'urbanització, mitjançant l'aprovació, cosa que és competència de l'alcalde, de conformitat amb el que s'establix en l'article 53 i la disposició addicional tercera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i, per delegació del dia 6 de juliol de 1999, de la Comissió Municipal de Govern; ja que, segons l'últim paràgraf d'aquell article, és innecessària l'exposició al públic del projecte prèvia aprovació.
  
Com a conseqüència del que s'ha exposat, la Comissió Municipal de Govern adopta els següents acords, per unanimitat:
  
Primer. Aprovar el projecte d'urbanització d'itineraris de vianants a l'illa compresa entre els carrers Periodista Francisco Bas Mingot, Baríton Paco Latorre i la Colònia Requena, al barri de Joan XXIII, tercera fase, redactat per l'arquitecte Pablo Francisco García Fenoll, per encàrrec de l'ajuntament.
  
Segon. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana."
  
Es publica perquè se'n prenga coneixement general, d'acord amb el que s'establix en l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, amb l'advertiment que, contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptats, ambdós terminis, a partir del dia següent al de la publicació d'este edicte en el Butlletí Oficial de la Província d'Alacant.